สวัสดีค่ะขอสอบถามคุณหน่อยนะคะเพิ่งเริ่มทานยาคุมได้ 3 เดือน 2 เดือนแรกทานของแอนนาลีน 28 ค่ะเดือนที่ 3 เปลี่ยนมาทานของพีม 2 เดือนแรกประจำเดือนมาตรงค่ะไม่ขาดพอเข้าเดือนที่ 3 กินยาเม็ดสุดท้ายวันพฤหัสบดี(วันที่5)และเว้นมา 7 วันกระทั่งตอนนี้ประจำเดือนก็ยังไม่มาค่ะแต่มีเลือดออกกระปิดกระปอยได้2วันแล้วและเมื่อเช้าได้ลองตรวจครรภ์ขึ้นขีดเดียวค่ะ เลยสอบถามว่าสามารถทานยาคุมได้ต่อไปเลยไหมคะและทำไมเมนถึงยังไม่มา รบกวนคุณหน่อยนะคะ ขอบค่ะ
สวัสดีค่ะ ยาคุมกำเนิดแบบแผงรายเดือนนั้นหากรับประทานติดต่อกันทุกวัน ไม่ขาดยาเลย คลาดเคลื่อนไม่เกินวันละ 3 ชั่วโมง มีโอกาสตั้งครรภ์ขณะกินยาได้น้อยมากๆ น้อยกว่า 1%กรณีนี้แนะนำการยืนยันการตั้งครรภ์ด้วยชุดตรวจปัสสาวะ หรือไปยืนยันที่รพ.อีกครั้ง ซึ่งจะให้ผลบวกได้ประมาณ 10-14 วันหลังปฏิสนธิ ถ้าไม่มีการตั้งครรภ์จริงสามารถรับประทานยาคุมกำเนิดแผงต่อไปได้เลย ไม่จำเป็นต้องรอให้ประจำเดือนมาค่ะ